**الموقع / الهاشمية – الزرقاء**

شجرة بحجم المهراس ناتجها ، قرميتها خمس زلم لو حاوطوه ماتحاط من هون إجى الاسم لما فحصناها في المركز الوطني كانت أصل لأنواع مهمة في العالم شجرة قبل الرومان ما بنسميها شجر وبس ... هي بلديه جده كبيره لما جدعها بيكون قد جمل المهراس بنسميها مهراس...

في مهراس الهاشمية .. كانت شجرة بيسموها شجرة حمام العريس ... عرف بين الأهالي بيحتفوا بحمام العريس عندها مهراس الهاشمية والميسر .. جدات بتليق فيهم بوس القدم والصلاة ... فروعها بترفعك للسما وبتحس انه الله بيسمع دعواتك وانت بين ايدين جدّة تحملت البرد والحر والريح والحرب والسلم .

ارجح شجرة حمام العريس /إرث متوارث لطقس رائع إنه شباب هالبد بحاوطو العريس تحتها ويهزجوا بأهازيج الفرح عريس الزين يتهنا تحتها ... هذا العرف لهلأ عم بنحمل على كتف الجد ليحملوا الأب ويساعد الأبن ليوصا من جيل لجيل ...

هاي الشجرة زيتها زيت مبارك .. زيت مليان بالفايده وعناصر الصحة اذا عصرناها صح وحفظناها صح هذا الزيت سميناه عتيق ... ليه عتيق... لأنه أول بيت وضع للناس ببكة كان البيت العتيق بيربط الناس برب الناس ... علشان هيك اجت هالتسمية عتيق ... العين من العين والرؤية ولما ترسمها بتتخيل انك ضامم الكون في العين ... وآخر عتيق .... القاف التي لما تحكيها بتطلع من قاع الزور ولما تكتبها بتحسها بتنزل للجذور ... عتيق زيت أصيل من ضلع أصيل زيت لو انعصر صح زيتونه انقطعت صح راح يكون الطعم طعم البندوره وشعطتها بتدغدغ الحلق .. ومراره خفيفة بتقول انا بحمل المر ولكن بنساب زي الحرير .......... إدهنوني واستفيدوا مني وما راح تندموا ...

اتذكروا أنه إحنا بالجمعية الأردنية للتقييم الحسي للأغذية بدنا نقول ديروا بالكم على مهراس بنظل صامد مابينحني ... وديروا بالكم على طريقة الرعاية مني حتى يطلع عتيق المليان بنكهة الزمن العتيق التي يحمل القوة والصمود والفوائد الكبيرة مع كل قطرة عتيق ....

**من حمام عريس ..... لعتيق على الريق .......... انا بحكيلكم قصة**

**طرائق النقل بين أفراد المجتمع :-**

1. الأمثال الشعبية المتداولة
2. الأغاني والأهازيج القديمة
3. المشاركة مثل قطاف العون والعرس الوطني
4. اشراك طلبة المدارس في أيام علمية من باب المسؤولية المجتمعية
5. عمل الجمعية الأردنية للتقييم الحسي لنقل الموروث الصحيح وتعديل الموروث الخاطئ